tomron87/hebrew-wikipedia-sentences-corpus huggingface dataset:
בנוסף, התארחו באלבום הכפול גם: Killah Priest, Remedy מה-וו טאנג קלאן וגם המפיק J.R.
בשנת 2005, זכה בפרס "הישג השנה בהיפהופ", מטעם רדיו "ג'ודייקה" האירופי לשנת 2005.
בשנת 2006, בזמן ששאר אמני תאקט החלו לעבוד על הוצאת אלבומי הסולו שלהם, ביניהם: שי 360 חדד, בוסקילז, יואב אליאסי "הצל", איציק שמלי, סיוון ועוד.
הוציא סאבלימינל אלבום נוסף, "בדיוק כשחשבתם שהכל נגמר".
באלבום, סאבלימינל מתמקם במרכז הקונצנזוס, מארח את שלומי שבת, דויד ד'אור, דויד ברוזה ואת אמני תאקט.
בנוסף מארח סאבלימינל באלבומו גם אמנים מהשורה הראשונה בארצות הברית כמו וייקליף ז'אן, מירי בן-ארי, ג'ו באדן ועוד.
מהאלבום יצאו עוד להיטים כמו: טורו, קלאסית ופרסי, in tel aviv ועוד.
בשנה זו סאבלימינל פתח חברת אינטראקטיב ותוכן סלולרית עצמאית בשם "תאקט אינטראקטיב", ובאותה תקופה, בתחום הסלולר וההורדות הדיגיטליות, סאבלימינל מכר מאות אלפי עותקים משירי האלבום באופן עצמאי.
עם הצלחת האלבום, הפכה "תאקט אינטראקטיב" לחברה מובילה בתחומה בישראל.
בשנת 2007 כתב סאבלימינל יחד עם כנרת ההיפ הופ מירי בן-ארי, שיר העוסק בהנצחת השואה, "אדון עולם עד מתי" במטרה להביא את הנושא למודעות הנוער.
הם ביצעו יחדיו את השיר בערב יום השואה ובטקס ביד ושם אל מול ניצולי שואה ונוער מהתפוצות.
לסאבלימינל אולפני הקלטה, והוא עוסק בייצוג אמנים ומכירת הופעות (Booking), ניהול אמנותי לאירועי ענק, ניהול ומסחור זכויות יוצרים (Publishing), ייצור ומכירת מוצרי לוואי (מרצ'נדייס), חיי לילה, פרסום באמצעות צוותי הרחוב של "תאקט רקורדס", מסחור באמצעות האינטרנט והסלולר והבאת אמנים גדולים למופעים בישראל.
כך, בשנת 2007 הביא סאבלימינל את Akon למופע בתל אביב.
בשנת 2008 הגרסה המחודשת של השיר "בת שישים" שאותו שר סאבלימינל עם הגבעטרון נבחר להיות המנון "חגיגות שנת ה-60 למדינת ישראל".
באותה שנה הוציא חידוש ביחד עם ליאור פרחי לשירו של פרחי "תיזהר ממנה", בעקבות תוכנית הטלוויזיה "האח הגדול".
השיר זכה להצלחה גדולה והשניים אף השתתפו במשימה בתוכנית.
בסוף שנת 2009, הוציא ביחד עם דנה אינטרנשיונל את הלהיט הארצי "עליי".
במקביל סאבלימינל השתתף בקמפיינים ופרסומות לגורמים מסחריים גדולים ולחברות מובילות בתחומים שונים במשק הישראלי.
בנוסף, שיתף פעולה עם ארגונים בנושאים חברתיים חשובים,
בניהם: פרויקט עמותת אור ירוק, הנצחת השואה, קמפיין נגד אלימות בשיתוף עמותת עלם, נטיעות ב- ט"ו בשבט יחד עם קק"ל, מופעים מיוחדים לחיילים והוצאת אלבום אוסף עם האגודה למען החייל' "פזצטא", שירותרום, קרן היסוד, תגלית, מסע פרוג'קט, ההסתדרות הציונית העולמית, משרד ראש הממשלה, הסוכנות היהודית ועוד.
ב-14 ביוני 2010 התחתן סאבלימינל עם אינס גולדברג אותה הכיר עוד בבית הספר.
באפריל 2011 יצא האלבום "Jew-niversal", בו סאבלימינל משלב מוזיקת היפ הופ עם דאנס אלקטרוני, רוק, פופ, מזרחית, רגאיי, ועוד.
התארחו בו אמנים כמו Tony Touch, Seany B, Dada, Void, גד אלבז, אריק לביא, דנה אינטרנשיונל ונוספים.
מתוך האלבום שבעה שירים נכנסו למצעד הלהיטים וסאבלימינל יצא לסיבוב הופעות חדש.
בינואר 2012 נולד בנו הבכור, לו הקדיש את אלבום אוסף הלהיטים הכפול "היצירה שלי".
האוסף כולל 35 להיטים מכול הזמנים ו-5 שירים חדשים אשר נוצרו במיוחד עבור האוסף, ביניהם: "מאוהב" עם לירן אביב, "באה לי טוב" עם קובי פרץ ו"יש לנו אהבה" עם להקת אתניקס אשר הפכו ללהיטים ששהו שבועות רבים בצמרת מצעדי ההשמעות ברדיו הישראלי.
בראיונות שערך בחו"ל כונה "ג'יי זי הישראלי" וסיפר על רצונו להתפרש ולהגיע לארצות שונות בדגש על ארצות הברית.
בפברואר 2015 הוציא שמעוני את הסינגל והקליפ "חלום של כל גבר", בו הוא מארח את חבר להקת "שוטי הנבואה", גלעד ויטל.
שמעוני העיד כי כתב את השיר בהשראת אשתו והשיר מתאר אותה.
בהמשך, הוציא עם מאור אדרי ואתי ביטון את הלהיט "נס".
באוקטובר 2017 הצטרף לצוות השופטים בעונה השלישית של תוכנית המציאות "אקס פקטור ישראל" לצד משה פרץ, שירי מימון ועברי לידר, ומשודרת ברשת של ערוץ 2. באותה שנה התארח בתוכניות "הכל הולך" ובתוכנית "משחקי השף: אוטו אוכל", שניהם באותה זכיינית.
בינואר 2018 הוציא לאור את השיר "תן למוזיקה לדבר", השיר זכה להצלחה רבה, כאשר הגיע למקום הראשון במצעד השבועי של מדיה פורסט.
ב-2020, לכבוד יום העצמאות ה-72, הוציא חידוש לשירו של אורי רווח, "ימים טובים", בהשתתפותם של גל מלכה, האולטראס, כיתריה, רן שפיר, גד אלבז וים רפאלי.
באותה שנה השתתף בסדרת הטלוויזיה מנאייכ, שעלתה לשידור בכאן, בתפקיד ראשי של תמיר שמעיה, ראש ארגון פשע.
באוגוסט 2021, הוציא לאור את הסינגל "שבת לשבת".
השיר מבוצע בשיתוף פעולה עם הזמר עמיר בניון, ובהשתתפותם של הבסיסט אבי יפרח, המתופף גל ג'ו כהן ונגן הקלרינט אמיתי מן.
המילים והלחן נכתבו במשותף עם היוצר אליעד נחום.
ההכנסות מהשיר נתרמו לצדקה למשפחות נזקקות להוצאות השבת.
במרץ 2022 הוציא לאור את הסינגל "שומר עליך", בשיתוף פעולה עם הזמר אושר כהן.
השיר נכתב כהקדשה לאביו של שמעוני שנפטר חודשיים קודם לכן.
ב-16 באוגוסט 2022 הוציא את המיני אלבום "מקורות".
ב-10 בינואר 2023 הוציא את הסינגל "Vatos Locos (ידיים באוויר)" יחד עם הראפר הצל, לאחר 15 מאז שיתוף הפעולה האחרון שלהם ולקראת מופע איחוד עם משפחת תאקט.
ב-30 במרץ הוציאו את הסינגל "עם הנצח".
ב-12 בספטמבר הוציא את הסינגל "סופרסטאר" יחד עם הצל והזמרת מור.
ביולי 2023 התארח באחד הפרקים של תוכנית האירוח "ארוחה של החיים" ששודרה בכאן 11.
בשנת 2024 הוציא ביחד עם הצל ורביב כנר את השיר "זה עלינו" בעקבות הטבח בשמחת תורה.
באותה שנה גילם את "טנק" בסדרה אנדרגראונד מאה שערים ששודרה בכאן דיגיטל.
בנובמבר הוגש נגד שמעוני כתב אישום, על שאיים על מחנך של בנו.
במרץ 2025 פרסם את "אל תירא ישראל" ובאפריל "רק אל תתאהבי".
הוא מתגורר בתל אביב, נשוי לאינס ולזוג שני ילדים.
השפעה על המוזיקה והתרבות הישראלית
ניתן להבחין בהשפעה של סאבלימינל על המדיה, דוגמת תוכנית הלימוד "התקווה – מהרצל עד סאבלימינל".
בנוסף, הופק הסרט "ערוצים של זעם", אשר תיאר את הסכסוך הישראלי-פלסטיני דרך עיניהם של סאבלימינל והראפר הערבי תאמר נפאר.
כמו כן, ניתן לראות גם נקודות השקה לפוליטיקה הישראלית, דוגמת בנימין נתניהו, אשר ביקשו את תמיכתו בעיצוב דעת הקהל.
מרצ השתמשו בדמותו בג'ינגל פארודי לקראת הבחירות והוא היה אף בין המועמדים לכהן במליאת רשות השידור.
ב-2009 נפרד סאבלימינל מיואב אליאסי, הידוע כ"הצל" לאחר עשור וחצי של עבודה משותפת.
הצמד הסתכסך והצל תקף את סאבלימינל בשיר "שדרג ת'מחר": "קלוט את הסאב, איך הוא דופק, בתים מפרק, משפחות מחסל".
בתגובה ענה סאבלימינל ש"מצער אותי שהתקשורת מנצלת אותו על הגב שלי [...] אני מאחל לו הצלחה בדרכו החדשה".
שיא הסערה התבטא בשיר שהוציא אחיו של הצל בשם "סאבלימיז"ל", בו תקף את שותפו לשעבר של אחיו.
סאבלימינל בתגובה סיפר כי "אמרו שמכרתי את המשפחה שלי בשביל כסף – זה פצע לי את הנשמה.
זה אדם שהייתי אח שלו, עזרתי למשפחה שלו מהלב, זו לא הייתה יריקה בפרצוף, אלא הרבה יותר גרוע".
בשנת 2012 השלימו השניים, ונראו יחד לראשונה בברית המילה של בנו הבכור של סאבלימינל וב-2013 עלו להופיע יחד באילת.
לאחר מכן, שוב נותק הקשר ביניהם, ובסוף שנת 2022 פנה הצל בסרטון וידאו לשמעוני בעמוד הפייסבוק שלו וביקש לעשות סולחה, שהתקיימה יום לאחר מכן, מאז הם פתחו בהופעות משותפות בהיכל מנורה תל אביב, ומקומות נוספים והוציאו שירים משותפים נוספים.
ביקורת נוספת הייתה כנגד השפעות המוזיקה המזרחית באלבומיו, שיתוף פעולה עם ז'אנרים אחרים, ועזיבת ההיפ הופ המסורתי.
קולות נשמעו על כך ש"נטש את הקהילה ממנה שאב כח בראשיתו ובחר לאסוף סביבו קהל אחר, אותו קהל מיינסטרים".
בתגובה ענה: "בשבילי להצליח זה לא להיות מפורסם, אלא להיות הכי טוב במה שאני עושה, ובשביל זה אני צריך להתפרנס.
עוד הוסיף, כי מצא לנכון לשלב בעשייה שלו מוזיקה מכל הסוגים, לרבות המוזיקה הים תיכונית, אופרה ואף פולקלור דוגמת הגבעטרון, על מנת לחשוף את ההיפ הופ לציבור הרחב.
ישראלים עצבניים אחד אחד (שנת 1996)
סאבליים הייתה להקת סקא פאנק ורגאיי אמריקאית מלונג ביץ' שבקליפורניה.
הלהקה הוקמה בשנת 1988 על ידי בראדלי נוואל (שירה וגיטרה), אריק וילסון (גיטרה בס) ובאד גא (תופים).
ב-1996, חודשיים לפני צאת אלבומם השלישי "סאבליים", מת סולן הלהקה בראדלי נוואל כתוצאה ממנת יתר של הרואין.
האלבום, שזכה להצלחה גדולה, הזניק את סאבליים לתודעת המיינסטרים, אך חסרונו המשמעותי של נוואל הוביל להתפרקות הלהקה ושני חבריה הנותרים הקימו להקה אחרת.
כלבו הדלמטי של נוואל, "לו דוג", שימש מעין סמל ללהקה ואף הופיע על אחד ממארזי התקליטורים שלה.
אריק וילסון ובאד גא היו חברי ילדות שגדלו יחד באותה שכונה בלונג ביץ' קליפורניה.
אביו של אריק, בילי וילסון, לימד את גא לנגן בתופים ולקרוא תווים.
בתקופת התיכון שלהם הקימו וילסון וגא ביחד עם מייקל האפולדט, המנהל העתידי של סאבליים, להקת פאנק שנקראה The Juice Bros.
בערך באותו זמן הצטרף ללהקה בראדלי נוואל.
הופעות ראשונות בקליפורניה ובוטלגים (1988-1991)
סאבליים הופיעה לראשונה ב-4 ביולי 1988 (יום העצמאות האמריקאי), במועדון קטן בלונג ביץ' קליפורניה.
במקום התפתחה מהומה שהסתיימה ב-7 מעצרים.
לאחר מכן המשיכה הלהקה לנגן במסיבות ובמועדונים באזור דרום קליפורניה.
חברי הלהקה הקליטו מספר שירים והוציאו קלטות דמו כמו "Jah Won't Pay the Bills" המפורסם, שהכילו שירים שלבסוף הופיעו גם באלבומי הלהקה.
הקמת סקאנק רקורדס ותחילת ההצלחה (1992-1994)
לאחר מספר רב של הופעות חיות, התפתח ללהקה בסיס מעריצים רחב בקליפורניה.
ב-1992 הוציאה סאבליים את אלבומה הראשון "40 Oz.
to Freedom" דרך Skunk Records, חברת התקליטים שהקים נוואל.
האלבום גיבש את סגנונה המוזיקלי של סאבליים שהורכב מרגאיי, פאנק, סקא והיפ הופ ועזר להגדיל את בסיס המעריצים של הלהקה.
אף על פי שהאלבום נמכר בהתחלה רק בהופעות של סאבליים, הוא קנה לעצמו שם באזור לוס אנג'לס לאחר שתחנת רדיו מרכזית שידרה את השיר "Date Rape".
ביוני 1994 הוחתמה סאבליים בחברת התקליטים MCA על ידי ג'ון פיליפס שהפך למנהל הלהקה.
בשנים 1994 ו-1995 יצאה הלהקה לסיבובי הופעות רבים והפופולריות שלה הלכה וצמחה בהדרגה גם מעבר לחוף המערבי, הרבה בזכות השיר "Date Rape" שזכה להשמעות מרובות ברדיו.
נוואל נודע בנטייתו לנגן כשהוא מסומם כך שבקושי הצליח לפרוט על הגיטרה ואף מופיע כך ברוב הסרטים שמתעדים את הלהקה בהופעות חיות.
ב-1995 הייתה סאבליים אחת הלהקות המרכזיות בפסטיבל ואנס וארפד טור הראשון.
מכיוון שסאבליים הייתה אחת מהלהקות מהפופולריות בפסטיבל נוצרה מתיחות בין הנהלת הפסטיבל לחברי הלהקה על רק השימוש שלהם בסמים.
גא אף נעצר מספר פעמים בעילה של החזקת מריחואנה.
בנוסף המנהג המפורסם של חברי הלהקה לקחת עימם את כלביהם לכל מקום ואפילו להעלותם על הבמה הוביל לכך שמספר אנשים ננשכו.
המצב הגיע עד לכדי זריקת סאבליים מהפסטיבל, אך ההנהלה נאלצה להחזיר אותם לאור דרישת הקהל.
לאחר הואנס וארפד טור ופסטיבל נוסף שנקרא Three Ring Circus Tour הופעלו על הלהקה לחצים להקליט שירים חדשים כהמשך לתקליט הראשון שהחל להצליח.
מותו של נוואל והצלחת האלבום "סאבליים" (1996)
בפברואר 1996 החלה הלהקה לעבוד על אלבומה ה-3 (והראשון שיוצא בהפקה של חברת תקליטים גדולה).
חודשיים לפני צאתו של האלבום "סאבליים", נמצא בראדלי נוואל בחדרו במוטל אושנוויו (Oceanview Motel) בסן פרנסיסקו, כשהוא ללא רוח חיים לאחר שנטל בטעות מנת יתר של הרואין.
האלבום זכה להצלחה עצומה והשיר "What I Got" הגיע למקום ה-1 בטבלת הרוק המודרני.
בזכות האלבום התפרסמה הלהקה וקנתה מעריצים בכל העולם, עד היום זכה האלבום ב-5 אלבומי פלטינה.
לאחר מותו של נוואל הוציאה הלהקה מספר אלבומים שהורכבו מהקלטות שלא פורסמו קודם לכן, כמו "Second-Hand Smoke" ב-1997, "Stand by Your Van" ו-"Sublime Acoustic: Bradley Nowell & Friends" ב-1998. כשיצא האלבום "Greatest Hits" ב-1999 היה מספר האלבומים שיצאו לאחר מותו של נוואל זהה למספר האלבומים שיצאו בחייו.
ב-2006 יצא מארז מיוחד שכלל דמואים, הקלטות נדירות והקלטות חיות שנקרא "Everything Under the Sun".
לאחר התפרקותה של סאבליים, הקימו ב-1997 חברי הלהקה הנותרים, אריק וילסון ובאד גא, להקה חדשה שנקראה Long Beach Dub Allstars וכללה גם מוזיקאים שניגנו עם סאבליים כמו מייקל "מיגל" האפולדט, טוד פורמן ו"פילד" מרשל גודמן.
סאבליים ניגנה תערובת של סגנונות מוזיקליים ששאבה אלמנטים מהדאב, הרגאיי, הסקא והפאנק וכללה אלתורים של דאנסהול, היפ הופ, רוק פסיכדלי ומוזיקה אקוסטית.
סאבליים פיתחה את סגנונה תוך כדי הופעותיה החיות.
למרות ההשפעה החזקה של הרגאיי והדאב על סגנון הלהקה לרוב היא מסווגת כלהקת סקא-פאנק.
המוזיקה של סאבליים מתאפיינת בשימוש בגיטרה בס, משקלים של רגאיי, חריזה משוכללת ומעברים בין מקצבים וסגנונות בשיר אחד, לפעמים ניגנו חברי הלהקה פאנק, סקא ורגאיי בחלקים שונים של אותו השיר.
המוזיקה כללה לעיתים קרובות סולו גיטרה פסיכדלי, הרמוני או בלוזי, סולו גיטרה בס בקצב מאולתר או מעברי תופים שורטים ומתגלגלים.
כתב הרולינג סטון, דייוויד וויילד, הגדיר את הלהקה כך:
בהרלדיקה, סאבל (מצרפתית: Sable= במובן "צבע שחור") הוא טינקטורת שחור.
היא שייכת לקבוצת הטינקטורות הכהות, ה"צבעים", והיא מצוירת על פי רוב כצבע שחור.
בגילוף ובחריטה האזורים הצבועים בסאבל מיוצגים בפסים אופקיים ואנכיים היוצרים דוגמת רשת או לחלופין מסומנים בסימון .sa.
המונח לקוח מצבע פרוותו של הצובל.
באבני החן - את היהלום
בגופים השמימיים - את שבתאי
סאבלימינל והצל הם צמד מוזיקלי ישראלי שפעל בשנים 2001–2009, וחזר לפעול ב-2022, ובו חברים הראפרים קובי שמעוני (סאבלימינל) ויואב אליאסי (הצל).
סאבלימינל (שמשמעותו היא מסר תת-ספי) הקים בשנת 2000 את חברת התקליטים "תאקט", בה קיבץ אמני היפ הופ וראפ ישראליים.
ב-2001 הוא אירח את הצל לצד אמנים רבים, במספר שירים באלבום הבכורה שלו "האור מציון".
ב-2002 הוציא סאבלימינל עם הצל את אלבומם המשותף הראשון, "האור והצל", שזכה להצלחה מסחרית - אלבום פלטינה כפולה, ולביקורות מעורבות.
באלבום התארחו מגוון אמני היפ הופ וראפ, בהם מומי לוי, שי 360, סיוון, אלונה טל, וכן רון שובל שלראשונה שילב מוזיקה מזרחית בשירי הראפ.
מהאלבום יצאו שבעה סינגלים שזכו להצלחה במצעדים, בהם גם שירים שנגעו בסוגיות פוליטיות, כגון "הפרד ומשול" ו"בילאדי".
בעקבות הצלחת האלבום, זכו סאבלימינל והצל בפרסים רבים בטקסים של תעשיית המוזיקה הישראלית, ויצאו לסיבובי הופעות מצליחים בישראל ובעולם.
ב-2004 הוציא סאבלימינל אלבום משותף עם הצל ואמנים רבים של "משפחת תאקט", בשם "אולסטארז".
ב-2006 החלו סאבלימינל והצל לעבוד על קריירות סולו נפרדות.
סאבלימינל הוציא באותה שנה את הסולו "בדיוק כשחשבתם שהכל נגמר", ששני שירים בו נכתבו על ידי הצל.
ב-2007 הוציא הצל את אלבום הבכורה שלו, "לא שם זין".
בשנת 2009 לא חידש הצל את חוזה ההקלטות שלו בחברת משפחת תאקט, והובע חוסר שביעות רצון מקצועי הדדי.
סאבלימינל טען כי סיים את ההתקשרות בתקופה זו גם עם אמנים נוספים בתאקט, כי התקשה במימונם.
הצל כתב שיר נגד סאבלימינל.
בין השניים התגלע סכסוך מתוקשר.
הצל הקים חברת תקליטים משלו, בשם "פרש רקורדס".
כשנתיים לאחר מכן השלימו סאבלימינל והצל, ומאז חזרו להופיע יחד מדי פעם, אך גם המשיכו לנהל סכסוך תקשורתי.
באוקטובר 2022 הכריז הצמד על מופע משותף שיערך בהיכל מנורה מבטחים בינואר 2023. לקידום המופע, לאחר כ-14 שנים מאז השיר האחרון שהוציאו, הוציאו ב-10 בינואר 2023 את "Vatos Locos (ידיים באוויר)".
ב-30 במרץ הוציאו שיר נוסף בשם "עם הנצח".
ב-29 בינואר 2024, סאבלימינל והצל, יחד עם רביב כנר, הוציאו שיר חדש בשם "זה עלינו".
ב-9 באפריל הוציאו את הסינגל "רק אל תתאהבי" יחד עם איתי לוי שהגיעו למקום השני במצעד הישראלי של מדיה פורסט.
ב-1 ביולי 2025 הוציאו לאור את האלבום "שומרי הסף".
הסינגל "מציאות אחרת" מתוכו, שיתוף פעולה עם אליעד, הגיע למקום החמישי במצעד השבועי של מדיה פורסט.
אבידות ומציאות (2024 עם משפחת תאקט)
אגוסטין קאסטיון קאמפוס (בספרדית: Agustín Castellón Campos, 18 במרץ 1912, פמפלונה – 14 באפריל 1990, ניו יורק), שנודע בעיקר בכינויו סאביקאס (Sabicas), היה אחד מגדולי נגני גיטרת הפלמנקו בעולם, ונחשב למי שהביא לפריצת הפלמנקו אל מעבר לגבולות ספרד והעולם הלטיני.
סאביקאס נולד להורים ממוצא צועני והחל לנגן כבר בהיותו בן 5, כשהוא לומד בעיקר לבדו.
בגיל זה הצמידה לו אמו את הכינוי "Sabicas".
כשגדל, למד והושפע רבות מדודו המפורסם, גיטריסט הפלמנקו רמון מונטויה (Ramón Montoya), וכן משיתופי פעולה רבים עם נגנים וזמרים ידועים מאותה התקופה.
עוד בטרם מלאו לו עשרים הוא הוכר כפנומן, כשהופיע בתיאטרון אל-דוראדו במדריד כנגן מלווה של זמרת מפורסמת.
ב- 1936, עם פרוץ מלחמת האזרחים בספרד, יצא סאביקאס למסע הופעות במקסיקו עם הזמרת והרקדנית כרמן אמאיה (Carmen Amaya), משם המשיך להופעות בארצות הברית, ולבסוף השתקע בניו יורק, שם גם נפטר.
הוא לא שב לספרד עד 1967, וגם אז לזמן קצר בלבד.
סאביקאס נחשב לפורץ דרך בעולם הפלמנקו, ולמי שגילה את הפלמנקו לעולם הרחב, למרות שחי בתקופתם של ענקי פלמנקו כגון מונטויה, ניניו ריקארדו (Niño Ricardo) ועוד.
סגנונות הנגינה המיוחדים שפיתח, בשילוב עם יכולות טכניות נדירות וביצועים מרהיבים, גרמו לתחום הנגינה בגיטרת הפלמנקו – שנחשב עד אז כמיועד לליווי זמרים ורקדנים בלבד – להפוך למרכזי בזכות עצמו.
הופעותיו הרבות כנגן סולו כבשו את ההמון והפיצו את מוזיקת הפלמנקו בקרב שכבות רחבות בקהל, מעבר לתחום הצר של מביני הדבר.
זאת למרות סגנון הופעתו הצנוע וחסר המחוות - רוב הזמן היה יושב חנוט בחליפה, כמעט ללא תנועה, לחיו הימנית צמודה אל הגיטרה ורק אצבעותיו נעות.
סאביקאס תרם רבות להפיכת מוזיקת הפלמנקו לחלק מעולם המוזיקה העולמית, ובכך אפשר שילובים (פיוז'ן) בינה לבין סגנונות מוזיקליים אחרים כגון רוק וג'אז, שילובים שהפכו מאוחר יותר להיות חלק בלתי נפרד מעולם הפלמנקו עצמו.
בין הנגנים הרבים שהושפעו ממנו ניתן למנות את טומטיטו (Tomatito), חרארדו נונייז (Gerardo Nuñez), ויסנטה אמיגו (Vicente Amigo) וכמובן את גדול נגני הפלמנקו בדור שאחרי סאביקאס, פאקו דה לוסיה.
דה לוסיה אף אמר כי לאחר ששמע את סאביקאס הבין כי הגיטרה מסוגלת להרבה יותר ממה שחשב, הן בצליל והן במהירות הנגינה.
סאביקאס אף יעץ לו, לדבריו, להפסיק לחקות את הפאלסטות (Falsetas – קטעים מלודיים) של ניניו ריקארדו וליצור כאלו משלו.
הסאביני (Sabini) או סביי (Sebei) הם קבוצה אתנית באוגנדה הדוברת קופסהביני, ניב של שפה ניילוטית בשם קלנג'ין.
הקבוצה מונה כ- 230,000 בני אדם ומרביתם חיים במחוז קפצ'ורוואה ובמחוז בוקוו באוגנדה על מורדות הר אלגון.
הגבול המזרחי של שטחם גובל בקניה ובגבול של קבוצת האב של הסביי, הקלנג'ין.
סאבוי הוא כפר במחוז שמפיין שבמדינת אילינוי שבארצות הברית.
הכפר מהווה פרוור של העיר שמפיין ומונה, נכון לשנת 2020 8,857 בני אדם.
הכפר גובל עם שמפיין מצפון ונמצא במרחק שני קילומטרים מהקמפוס של אוניברסיטת אילינוי באורבנה-שמפיין.
מדרום גובל הכפר בשדה התעופה ווילארד המקיים טיסות סדירות לשיקגו ודאלאס, טקסס.
הכפר מקיים מדי שנה בחודש ספטמבר את "פסטיבל ימי המטע" (Savoy Orchard Days Festival) הכולל הופעות של אמנים מקומיים, מכירת תוצרת של חקלאים מהמחוז ובירה מקומית.
מצפון לכפר קיים מרכז מסחרי וקולנוע המשרתים את תושבי הכפר, את תושבי שמפיין ואת הסטודנטים.
סאביניאנוס כיהן כאפיפיור מ-13 בספטמבר 604 ועד פטירתו.
סאביניאנוס נולד בבלרה שליד ויטרבו באימפריה הביזנטית, והיה בנו של בונוס (Bonus).
סאביניאנוס נשלח על ידי האפיפיור גרגוריוס הראשון לכהן כ"אפוקריסיארוס" (הנונציו) בקונסטנטינופול, תפקיד בו פעל עד שנת 597 עת שב לרומא.
במרץ 604 נבחר לכהן כאפיפיור, אולם האישור הקיסרי לבחירתו התקבל מאת קיסר האימפריה הביזנטית רק ב-13 בספטמבר באותה שנה.
ה"ליבר פונטיפיקליס" מציין כי בתקופת כהונתו פקד רעב את העיר רומא, וסאביניאנוס מכר חיטה לתושבי העיר במחיר של סולידי אחד לשלושים שקים.
החלטה זו ספגה ביקורת שכן גרגוריוס, קודמו, חילק את החיטה בעיתות רעב בלא תשלום.
סאבלה הוא סוג של ביסקוויט צרפתי, עגול וקרוקנטי, שמקורו בעיר קאן שבנורמנדי.
לפי מכתבי מאדאם דה סבינייה, ביסקוויטים כאלה יוצרו בסביבות שנת 1670 ביישוב סאבלה-סיר-סארט הנמצא בפיי דה לה לואר ("ארץ הלואר").
לפי האגדה, כשביקרה בחצרו של "מסייה", אחיו של לואי ה-14, המרקיזה מאדאם דה סאבלה (1599-1678), הידועה בין השאר בהגיגיה, הביאה כמה עוגיות מהבית.
"מסייה" ומקורביו נהנו מאוד מהביסקוויטים והזמינו עוד עוגיות דומות מפרנסואה ואטל, ה"מטר ד'אוטל" המפורסם של הנסיך קונדה הגדול.
לכבוד המרקיזה האורחת החליטו לקרוא למעדנים אלה "פטי סאבלה".
בשל הקשר למילה "סאבל", שמשמעותה בצרפתית – "חול", השם "סאבלה" יכול בנוסף לרמוז על המרקם הרך, העדין והפריך משהו של ביסקוויטים מסוג זה, ולצבעם הזהבהב.
בין המתכונים הידועים ביותר של ביסקוויטים סאבלה או "פטי סאבלה" (petits sablés), כלומר "סאבלה קטנים", יש להזכיר את אלו של אמא פולאר, את הביסקוויטים של סן מישל, של פון אוון ושל ה"ביסקוויטרי דה ל'אבה" Biscuiterie de l'Abbaye (ביישוב לונלה ל'אבה בנורמנדי תחתית).
ביצירת ה"סאבלה" יכולים להיעזר גם בהוספת שקדים, קליפות של לימון או של תפוזים.
סַאבְּטֵקְסְט , בתרגום מילולי לעברית טקסט־משנה, מוגדר על ידי האקדמיה ללשון העברית כ"טקסט סמוי".
הסאבטקסט הוא תוכן שלא נמצא ברובד המפורש והגלוי של הטקסט, אלא "מתחת" לטקסט, באופן מרומז.
הוא עשוי להופיע ביצירה נרטיבית, כגון יצירה ספרותית, יצירה קולנועית או יצירה תאטרלית, וכן בתקשורת בין אישית.
זהו תוכן שהקורא או הצופה מסיק עם התקדמות העלילה ועשוי להתייחס למכלול המחשבות, הרגשות והמניעים של הדמויות ביצירה.
לעיתים, הסאבטקסט מרמז על נושאים רגישים או שנויים במחלוקת, לרוב באמצעות מטפורות, דימויים ואמצעים ספרותיים אחרים, שנועדו לצמצם את ההתנגדות מצד הקוראים או הצופים הוא יכול לשקף מתחים, רגשות מודחים או רעיונות שלא נאמרים במפורש, ובכך לחשוף את מניעי הדמויות ומצבן הפנימי.
סאבטקסט, בשל אופיו המרומז מאפשר משחק פרשני, ויש יוצרים המנצלים זאת בהקשרים הומוריסטיים.
כמו כן, ביצירות ספרות, תיאטרון וקולנוע נעשה בו שימוש תדיר כדי לבטא ביקורת חברית או פוליטית, במיוחד כאשר אין ליוצר אפשרות לדון בנושאים אלה בגלוי, עקב צנזורה, לחץ ציבורי או מגבלות תרבותיות.
הסאבטקסט מאפשר להעמיק את היצירה ולהוסיף לה מורכבות ושכבת משמעות נוספת, המעשירה את חווית הקריאה או הצפייה.
הזהות המינית של מר המפריז בסדרת הטלוויזיה "מישהו מטפל בך?" נרמזת ואיננה נאמרת בצורה מפורשת.
בסדרת הטלוויזיה "מסע בין כוכבים" – למשל: ליהוקם של שחקנית שחורה ושחקן רוסי מהווים ביקורת חברתית, על הגזענות והמלחמה הקרה, בהתאמה.
סצנה בסרטו של וודי אלן "אנני הול" המשקפת את המחשבות הפנימיות של הדמויות באמצעות כתוביות על המסך, במהלך שיחה תמימה לכאורה.
בסרט "ראיון עם הערפד" בראד פיט וטום קרוז מוצגים כזוג "נשוי", המגדל ביחד ילדה קטנה.
לאורך הסרט ישנו סאבטקסט של מתח ארוטי בין השניים, אף על פי שזה לא נראה בצורה מפורשת על המסך.
בסרט "X-מן 2" ישנה סצנה בה בובי (אייסמן) מגלה להוריו כי הוא מוטאנט.
בסצנה זו ישנו סאבטקסט של סצנת יציאה מהארון.
קפטן סאביק היא דמות בדיונית ביקום הבדיוני של זיכיון "מסע בין כוכבים".
היא הופיעה לראשונה בסרט הקולנוע "מסע בין כוכבים 2: זעמו של חאן" (1982) בגילומה של קירסטי אלי.
רובין קרטיס לקחה על עצמה את התפקיד בסרט ההמשך, "מסע בין כוכבים 3: החיפוש אחר ספוק" (1984), ובסרט שלאחר מכן, "מסע בין כוכבים 4: השיבה הביתה" (1986) ולבסוף בסרט הקצר 765874 - איחוד (2024).
הרקע של סאביק מעולם לא נחקר על המסך.
לעומת זאת, ההיסטוריה שלה כבר קורמת עור ובשר ברומנים וספרי קומיקס, למרות שאף אחד ממקורות אלה אינם נחשבים כחלק מהקאנון של מסע בין כוכבים.
על פי הרומנים והקומיקס, סאביק נולדה ב"הלגארד" (Hellguard), מושבת רומולאנים נטושה.
היא חצי וולקנית וחצי רומולאנית.
שורת דיאלוג, שהייתה יכולה לחשוף זאת ב"מסע בין כוכבים 2: זעמו של חאן", נחתכה מהסרט בשלב העריכה ומעולם לא הוחזרה; כתוצאה מכך, הקאנוניזציה של פיסת מידע זו שימשה מקור לוויכוחים במשך למעלה משני עשורים.
יחד עם זאת, הדבר מסביר במידת מה את התנהגותה הקצת נרגשת של הדמות בסרט זה, על אף שהיא אימצה לעצמה אורח-חיים וולקני בהופעות מאוחרות יותר.
ברומנים של "מסע בין כוכבים" ישנן לעיתים קרובות התייחסויות למוצא המעורב של הוריה של סאביק.
על פי רומנים שאינם חלק מהקאנון, לעומת זאת, נטען כי לפחות חלק מהוולקנים היו מודעים היטב למורשת הרומולאנית שלהם, אבל בכוונה הסתירו מידע זה מהפדרציה, בהתחשב בכך שזה עניין פנימי מביך שלא צריך להיחשף בפני בעלי בריתם.
סדרת הטלוויזיה "מסע בין כוכבים: אנטרפרייז" ביססה בקאנון כי כמה פלגים של השלטון הוולקני היו מודעים לקשר כבר במאה ה-22. בנוסף, הייתה מחלוקת האם ספוק הציל את סאביק הילדה לפני או אחרי ההתרחשויות שאירעו בפרק "Balance of Terror".
הצלה שהתרחשה לאחר פרק זה – איננה יוצרת סתירה עם הידע של הוולקנים אודות הרומולאנים.
על פי מספר מקורות, שאינם קאנוניים, סיפור הרקע של סאביק הוא כדקלמן: היא ניצלה מהמושבה, יחד עם ילדים אחרים, על ידי ספוק, והיא אומצה על ידי הוריו – השגריר סארק ואשתו אמנדה גרייסון.
בהולכה בעקבותיו של אחיה-המאמץ והמודל שלה לחיקוי – היא נרשמת ללימודים באקדמיה של צי הכוכבים.
בספר שאינו קאנוני משנת 1990 בשם "Pandora Principle" מאת קרולין קלאוז, נקבע כי ארבע ספינות מחקר וולקניות נתפסו על ידי הרומולאנים.
אנשי הצוות הוולקנים נחטפו על ידי מדענים רומולאנים ובאמצעות מניפולציות שונות נוצרו ילדים – חצי רומולאנים וחצי וולקנים – כמו סאביק, לצורך שימוש בניסויי שליטה מוחית.
מדענים וולקנים גילו אודות הניסויים הסודיים, ויצאו להצלת סאביק ויתר הילדים הניצולים מהלגארד.
ספוק איים כי אם לניצולים לא תינתן אזרחות וולקנית – הוא יחשוף את הסיפור לרשויות הפדרציה, ביחד עם הסוד אודות מחזור הזדווגות הוולקני (הפון-פאר).
חברים אחרים במפלגה רצו לחנך אותם במקום אחר ולשלוח את הילדים לחיים בעולמות אחרים מוולקן.
קלאוז כותבת ששמה של סאביק הוא ממוצא רומולאני, ופירושו: "חתול קטן".
ב-"Pandora Principle", סאביק, בניגוד לשאר הילדים הניצולים, חצי רומולאנים וחצי וולקנים, מסרבת לעבור בדיקת DNA על מנת לזהות את קרובי משפחתה הוולקנים.
במקום זאת, ספוק, אשר איתו היא ביססה קשר, לוקח חופשה אישית למשך שנה, על מנת "לתרבת" ולחנך את סאביק, בת ה-9–10. סאביק גדלה מחוץ לוולקן, בבתי משפחות אומנות או פנימיות שנבחרו על ידי ספוק, עד אשר היא מתקבלת לאקדמיה של צי הכוכבים כשהיא בגיל העשרה.
הדבר מתיישב עם אירועי "מסע בין כוכבים 3: החיפוש אחר ספוק", בהם סאביק אומרת כי מעולם לא הייתה בוולקן לפני כן.
לאחר סיום לימודיה, כחלק מלימודי השדה של הכשרתה, לוטננט סאביק הצעירה הצטרפה אל צוות ספינת החלל אנטרפרייז תחת פיקודו של אדמירל קירק, כאשר זו מותקפת על ידי אויבו הוותיק חאן נוניאן סינג, אשר מבקש נקמה על כישלונה של המושבה סטי אלפא 5 ומותה של אשתו מרלה מק'גיברס.
ספוק מת תוך הצלת ספינת החלל אנטרפרייז במהלך האירועים של הסרט "מסע בין כוכבים 2: זעמו של חאן", אך לפני מותו הועברה הקטרה (Katra – מהות החיים שלו) שלו אל ד"ר לאונרד מקוי.
ארון הקבורה שלו שוגר מהאנטרפרייז אל כוכב הלכת "ג'נסיס", תוך אמונה כי הושמד עם כניסתו אל האטמוספירה.
ביטוי נדיר של רגש על ידי וולקן מוצג כאשר סאביק נראה מזילה דמעה במהלך ההספד שמעניק אדמירל קירק לחברו ספוק.
סאביק, יחד עם דייוויד מרקוס (בנו של קירק), נשלחים מטעם ספינת המחקר גריסום (Grissom) לחקור את כוכב הלכת החדש שנוצר.
במהלך משימה זו, סאביק מגלה כי ספוק איכשהו שב לחיים, אך הוא מזדקן במהירות.
כשספוק החדש מגיע אל שנות העשרה שלו, הוא מתחיל לסבול מיצר ההזדווגות הוולקני המכונה "פון פאר" (pon farr), וסאביק עוזרת לספוק במהלך תקופה קשה זו.
למחרת, כאשר המפקד הקלינגוני קרוג, יחד עם אנשיו, לוכדים את חוליית הנחיתה של הפדרציה (הכוללת את סאביק, מרקוס וספוק), מרקוס מקריב את חייו על מנת להציל את סאביק מהוצאה להורג.
סאביק עוזרת לאדמירל קירק להחזיר את ספוק אל וולקן, שם נשמתו (הקטרה) וגופו מתאחדים.
בסרט הקצר 765874 - האיחוד שיצא ב-2024 נראית סאביק מציגה ללא מילים בפני קירק אדם בוגר בעל מראה של וולקן (השחקן מארק שינרי הרשום בקרדיטים בתפקיד סאריק) ורומזת שהוא בנה.
ב-2023, 37 שנה לאחר הופעתה האחרונה של הדמות, עדכן ערוץ האינסטגרם הרשמי של הזיכיון שסאביק הפכה לקפטן של היו.אס.אס.
"טיטאן" המקורית (NCC-1777) מסדרת "שאנגרי-לה", שהושקה ב-2290 והפכה לספינת הדגל של צי הכוכבים.
לספינה היה תפקיד משמעותי בשמירה על יציבות הגבולות עם הקלינגונים לפני חתימת הסכמי קיטומאר.
בשלב מסוים, סאביק הייתה אמורה להופיע בסדרה "מסע בין כוכבים: הדור הבא", בפרק "Cause and Effect" בסצנה שבה האנטרפרייז-D נתקלת בספינת חלל שנלכדה באנומליה של זמן במשך כ-80 שנה.
הרעיון הוצע לקירסטי אלי, אולם היא התעקשה, בתמורה להופעת קמאו ללא דיאלוג, על תשלום הגבוה מכפי שתקציב הפרק אפשר.
אילו התפשרה – סאביק הייתה נראית עומדת על גשר הפיקוד לצידה של דמות המגולמת על ידי קלסי גראמר – איתו הופיעה יחד בסדרה "חופשי על הבר".
ספר וההמשכיות של הדור הבא
ברומן "Vulcan's Heart" ובטרילוגיה "Vulcan's Soul", אשר האירועים המתוארים בהם מתרחשים מספר שנים לאחר אירועי הסרט "מסע בין כוכבים 6: ארץ לא נודעת", סאביק המבוגרת מתחתנת עם ספוק.
בטרילוגיית "סאגת יקום המראה" מאת ויליאם שאטנר, נחשף כי לספוק של יקום המראה נולדה בת בשם ט'ואל (T'Val) עם סאביק של יקום המראה.
סאביק מופיעה שוב בטרילוגיה "Vulcan's Soul" שיצאה לאור בשנת 2005. ברצף אירועים זה, הדמות מתקדמת לדרגת קפטן.
ברומן "Taking Wing", אשר במרכזו ספינת החלל טיטאן (Titan), נכתב במפורש שספוק וסאביק נשואים, כשהיא שולחת את ברכתה דרך טובוק.
קירסטי אלי גילמה את סאביק פעם אחת נוספת, במחזה מאת וולטר קניג בשם "The Machiavellian", אשר עלילתו מתרחשת בין אירועי "מסע בין כוכבים 2: זעמו של חאן" לבין אירועי "מסע בין כוכבים 3: החיפוש אחר ספוק", שנכתב עבור הכנס השאפתני "Ultimate Fantasy".
עוד השתתפו במחזה זה: דפורסט קלי, ג'יימס דוהאן, וולטר קניג, נישל ניקולס וג'ורג' טאקיי, עם ויליאם שאטנר בתפקיד האורח "האדמירל".
התסריט, כפי שפורסם על ידי Creation Conventions בחוברת משנת 1987 בשם "Through the Looking Glass", שגה באיות שמה של סאביק ("Savik" במקום "Saavik").
ספרי "מסע בין כוכבים" אינם נחשבים לחלק מהקאנון של מסע בין כוכבים.
כאשר ג'ין רודנברי תכנן את הסדרה החדשה שלו "Star Trek: Phase II" בשנות ה-70, ולאחר שנודע כי לנרד נימוי לא יחזור לגלם את דמותו של ספוק, רודנברי יצר דמות וולקן גברית חדשה למלא את מקומו של ספוק.
לדמות היה שם – Xon, והשחקן דייוויד גאוטרוקס לוהק לגלמה.
כאשר Phase II הפכה לסרט הקולנוע "מסע בין כוכבים: הסרט", נימוי שב לגלם את דמותו של ספוק, וגאוטרוקס לוהק מחדש לתפקיד קומנדר בראנץ (על מנת לשמור את הדמות Xon לשימוש עתידי אפשרי).
פיפלס עבור סרט הקולנוע השני של "מסע בין כוכבים", בשם "Worlds That Never Were", אשר מעולם לא נעשה בו שימוש, כלל דמות גברית בשם "דוקטור סאביק", אשר בסופו של דבר – הפכה ללוטננט סאביק, האישה.
נפת סאבונה (באיטלקית: Provincia di Savona) היא נפה במחוז ליגוריה שבאיטליה.
בירתה של הנפה בעיר סאבונה.
הנפה גובלת בנפת אלסנדריה ובנפת אסטי ובנפת קונאו במחוז פיימונטה בצפון ובנפת ג'נובה במזרח.
בדרום נפת סאבונה גובלת בים הליגורי ובנפת אימפריה במזרח.
יישובים בנפת סאבונה בתחומי הריביירה האיטלקית
סאבליים טקסט הוא עורך קוד מקור, וסביבת פיתוח משולבת (IDE), חוצה-פלטפורמות וחופשי בעל ממשק תכנות יישומים המתקשר בפייתון.
הוא תומך במגוון רחב של שפות תכנות ושפות תגיות, וניתן להרחבה על ידי תוספים שלרוב נוצרים על ידי הקהילה ומופצים בצורה חופשית.
"Goto Anything" - מאפשר ניווט מהיר לקבצים, סמלים בשפה או שורות קוד
"Command palette" - מיועד לשימוש מהיר וכקיצור לפקודות ושינוי הגדרות של עורך הטקסט
עריכה ממוקבלת - מאפשר, בעזרת מספר סמנים, לערוך בכמה אזורים במקביל
סאבין-לה-לאק הוא כפר בהרי האלפים, במחוז האלפים העליונים בדרום מזרח צרפת.
הכפר שוכן על גדת מאגר המים המלאכותי סר-פונסון, בגובה של 782 עד 840 מטר מעל פני הים.
הוא ממוקם ליד קצהו הדרומי של הגשר הנטוי מעל המאגר (Pont de Savines) , הנושא את הכביש N94.
הכפר נוסד במאה ה-12 בשם סאבין והועתק ממקומו פעמיים:
הכפר נוסד על גדתו הימנית של הנהר דוראנס (Durance), ננטש בעקבות המהפכה הצרפתית והוקם מחדש על גדתו השמאלית של הנהר
במאי 1961, בעקבות הקמת מאגר סר-פונסון, ננטש הכפר שוב והוצף במי המאגר.
הוא הוקם מחדש במקומו הנוכחי על גדת המאגר.
לכפר המחודש ניתן השם סאבין-לה-לאק (סאבין שעל האגם).
בעקבות ההצפה צנחה אוכלוסיית הכפר מכ-1,000 איש לכ-400, אך היא שבה וגדלה לאחר מכן.
סאבין מוטורה (ברומנית: ; 1 בדצמבר 1892 – 12 בדצמבר 1970) היה קצין בז'נדרמריה הרומנית בדרגת אלוף-משנה.
הוא הופקד על שמירה ופיקוח מחנות המעצר גרוסולובו וופניארקה.
הוא נקט בצעדים לפינוי האסירים היהודים מפניארקה לגרוסולובו, שהיה מחנה קרוב יותר לגבול רומניה, בניגוד לצו שהתקבל, להעבירם למזרח, בצעדה כפויה.
הוא עשה ככל יכולתו כדי להציל את חייהם של היהודים, למרות העובדה שהוא סיכן את חייו ואת הקריירה הצבאית שלו.
בזכות מעשיו הוכר כחסיד אומות העולם.
סאבין מוטורה נולד בשנת 1892 במאפוזני, רומניה, בן למיחאי ולאונטינה מוטורה.
בשנת 1915, בזמן מלחמת העולם הראשונה, מונה לקצין בבצבא האוסטרו-הונגרי.
שנתיים לאחר מכן התגייס לצבא רומניה.
בשנת 1920 הועבר לז'נדרמריה הרומנית בדרגת סרן, ובין 1934–1937 מונה למפקד בלוגוז'.
באמצע מאי 1943 הורד מוטורה מדרגת קצין קרבי למפקד מחנה מכיוון שסירב למלא פקודה שהייתה מנוגדת למצפונו.
הוא מונה למפקד מחנה המעצר ואפניארקה שבאוקראינה, שם שהו 700 עצורים.
מוטורה נהג במגורשים בהגינות רבה, ושיפר את תנאי השהות במחנה.
ב-14 באוקטובר 1943 הוחלט על חיסול המחנה בשל קרבתו לחזית המלחמה.
בהתאם לצו האסירים אמורים היו להישלח מזרחה אך לאחר מאבק שניהל נשלחו 565 אסירים פוליטיים ויהודים, תחת פיקודו, למחנה גרוסולובו באוקראינה, שהיה קרוב לגבול רומניה.
הוא התמנה למפקד המחנה והעניק לאסירים היהודיים הקלות שלא התקבלו במחנות אחרים.
הם הועסקו בעבודות חקלאות שונות שעבורם קיבלו מצרכי מזון, והורשו לנהל פעילויות תרבות וליצור קשר עם משפחותיהם.
במרץ 1944 החליטו הגרמנים על חיסול כל האסירים במחנה, אך מוטורה העניק ליושביו הגנה.
ערב לפני הפעולה המתוכננת יצא עם שאר האסירים והוביל אותם בהליכה של 35 קילומטרים לבסרביה.
הוא דאג לכך שיוכרו כעובדי רומניה בצבא ולא כאסירים פוליטיים.
כתוצאה מפעולה זו הגיעו היהודים למחנה טרגו ז'יו ברומניה, שם הם נשארו עד לשחרורם באוגוסט 1944. מוטורה הציל את חייהם של כ־608 יהודים.
כששב לרומניה נחקר מוטורה על ידי כוחות הביטחון, שירות המודיעין הסודי והפיקוח הכללי של הז'נדרמריה, במשך שלושה שבועות.
לבסוף, המשיך לשרת בצבא אך כאזרח, ועם פרישתו קיבל פנסיה צבאית.
מוטורה נפטר בדצמבר 1970, בגיל 78. רבים מהיהודים שניצלו על ידו היגרו לישראל או למדינות אחרות, ואחרים הגיעו לתפקידים שונים, חלקם חשובים מאוד בהנהגה המדינית החדשה ברומניה.
ב־3 במרץ 1983 הוכר סאבין מוטורה על ידי יד ושם כ.
סאבלט הוא סרט קולנוע ישראלי משנת 2020 בכיכובם של ג'ון בנג'מין היקי וניב ניסים בבימויו של איתן פוקס על פי תסריט שכתב יחד עם איתי סגל.
הקרנת הבכורה העולמית הייתה אמורה להתקיים ב-15 באפריל 2020, בפסטיבל הסרטים טרייבקה שבניו יורק.
עקב מגפת הקורונה הקרנת הבכורה הייתה בסופו של דבר ב-8 בנובמבר 2020 כאשר הוקרן הסרט בפסטיבל לקולנוע יהודי בפילדלפיה, בו זכה הסרט בפרס הסרט העלילתי באורך מלא הטוב ביותר.
בפסטיבל הקולנוע ירושלים, שנערך בתאריכים 10–20 בדצמבר 2020, הסרט "סאבלט" הוקרן כסרט הפתיחה של הפסטיבל.
לאחר שמייקל מגלה כי תומר מסבלט את דירתו בשל מצוקה כלכלית, הוא מזמין אותו להישאר בדירה ולשמש לו כמדריך טיולים לתל אביב.
לאחר מספר ימים, בהם השניים מתיידדים, הם נוסעים לבקר את מלכה (מיקי קם), אמו של תומר, בקיבוץ בו נולד וגדל.
במהלך ארוחת ערב משותפת, מייקל מספר להם שחצי שנה קודם לכן, הליך פונדקאות בו החל עם בן-זוגו דייוויד (פיטר ספירס) הסתיים בלידה שקטה של התינוקת, וכעת הוא מרגיש שהוא ודייוויד כבר מבוגרים מדי מכדי להפוך להורים.
דייוויד רוני, מההוליווד ריפורטר, כתב: "איתן פוקס מספר ברגישות, באיפוק ובחושניות רוחשת סיפור חוצה דורות של התעוררות רגשית".
יעל שוב ממגזין Time Out כתבה כי הסרט "זורם די בנעימים, ויכול להיות שצופים זרים אכן ימצאו בו עניין אנתרופולוגי מסוים, אבל הוא מסתיים בלי להשאיר עקבות".
נתנאל שלומוביץ כתב כי "במקום אמירה משמעותית, "סאבלט" מתרפק על העבר ומספק נרטיב שמרני וזהיר, שמתאמץ לא להכעיס אף אחד".
סאביולובסקי הוא נפה של המחוז הצפוני של העיר הפדרלית מוסקבה שברוסיה.
הנפה קיבלה את שמה מתחנת הרכבת סביולובסקי שנמצאת בנפה השכנה בוטירקה.
קטע מכביש טבעת התחבורה השלישית עובר לאורך הגבול הדרומי של הנפה.
על גבול הנפה נמצאות תחנות המטרו "סביולובסקאיה" ו"דמיטרובסקאיה", לא רחוק נמצאת גם תחנת "דינמו".
סאבוולפר () הוא צמד מוזיקלי נורווגי, שהוקם בשנת 2021. הצמד מורכב משני הזמרים הנורווגים בן אדמס וגאוטה אורמסן.
במשך יותר משנה, זהותם אינה הייתה ידועה והם כינו את עצמם כ"ג'ים וקית'".
הם השתתפו בקדם הנורווגי לאירוויזיון 2022 ונבחרו לייצג עם השיר "Give That Wolf a Banana".
ב-10 בינואר 2022 חשפה רשות השידור הנורווגית (NRK) כי סאבוולפר ישתתפו בקדם הנורווגי לאירוויזיון 2022, "מלודי גרנד פרי".
הם לא חשפו את זהותם, ואף עוטים מסכת זאב, כפפות וחליפה בעת הופעותיהם.
שם הלהקה הוא שילוב של המילים הלועזיות "Subwoofer" (סאב וופר) ו-"Wolf" (זאב).
לרגל עונת המלודי גרנד פרי סירב הצמד להשיב על שאלות העיתונאים לגבי זהותם.
במקום זאת, הם פרסמו סיפור מומצא אודות הצמד.
לטענתם, הוא הוקם לפני 4.5 מיליארד שנים בירח.
מספר ספקולציות הועלו ופורסמו ברשתות החברתיות לגבי זהותם של חברי הצמד.
בין השמות שיוחסו אליו ניתן למנות את סירקוס אליאסן, אריק וקריב והאחים אלביס.
סאבוולפר הוכרזו כחלק מהאמנים שהעפילו אוטומטית לגמר הקדם הנורווגי, עם השיר "Give That Wolf a Banana" (תיתן לזאב הזה בננה).
הם היו אמורים לבצע את שירם ב-29 בינואר 2022, ברבע הגמר הרביעי של התחרות, אך בעקבות מגבלות מגפת הקורונה בנורווגיה הופעתם התבטלה.
הם ביצעו אותו בגמר הקדם, ב-19 בפברואר, והגיעו למקום הראשון עם 368,106 נקודות.
ב-10 במאי 2022 ביצעה להקת סאבוולפר את "Give That Wolf a Banana" על בימת חצי הגמר הראשון של אירוויזיון 2022. בשלב חצי הגמר הגיע הצמד למקום השישי עם 177 נקודות ובכך עלתה נורווגיה לגמר.
בשלב הגמר הגיעו למקום העשירי עם 182 נקודות.
במהלך ביצוע בכורה של שירם החדש, הם הורידו את המסכות וחשפו את זהותם המסתורית לאחר למעלה משנה של סודיות מוחלטת.
+סינגלשנההערה"Give That Wolf A Banana"2022השיר הנורווגי לאירוויזיון 2022"Give That Wolf A Romantic Banana"גרסה מיוחדת לשיר הנורווגי לאירוויזיון לכבוד יום ולנטיין"Fairytale"קאבר לשיר הנורווגי של אלכסנדר ריבאק באירוויזיון 2009"Turin""Dragma"פארודיה לשיר "Baby" של ג'סטין ביבר"Melocoton""Howling"שיתוף פעולה עם לונה פרארי"Having Grandma Here For Christmas""Worst Kept Secret"2023
סאביור אמונדה גודווין הוא כדורגלן ניגרי המשחק בעמדת הקיצוני באל-אוח'דוד
גודווין התחיל את הקריירה שלו בקבוצת נוער המקומית ספורט ג'וס.
בקיץ חתם באוסטנדה מליגת העל הבלגית.
ב-12 בספטמבר 2015 ערך את הופעת הבכורה שלו בקבוצה בניצחון 1-5 נגד בוורן, בו גם כבש את שער הבכורה שלו בקבוצה.
בקיץ חתם ברוסלארה מהליגה הבלגית השנייה במדיה שיחק ארבע עונות.
בקיץ חתם בקאסה פיה מליגת העל הפורטוגלית.
גודווין נכלל בסגל הרחב של הנבחרת האולימפית של ניגריה לקראת אולימפיאדת ריו דה ז'ניירו, אך לא נכלל בסגל הסופי.
סאביו מוריירה דה אוליביירה (בפורטוגזית: Sávio Moreira de Oliveira; נולד ב-10 באפריל 2004 בסאו מתאוס שבברזיל), היידוע גם בכינויו "סאביניו", הוא כדורגלן ברזילאי המשחק בעמדת הקיצוני במנצ'סטר סיטי ובנבחרת ברזיל.
סאביו גדל במחלקת הנוער של אתלטיקו מיניירו.
בשנת 2020 החל לשחק בקבוצה הבוגרת של המועדון במסגרת ליגת העל הברזילאית, במדיה ערך 29 הופעות ליגה והבקיע שני שערים.
בנוסף, ערך שתי הופעות בגביע ליברטדורס בעונת 2022.
ב-30 ביוני 2022 חתם סאביו בטרואה מליגת העל הצרפתית.
ב-22 ביולי 2022 הושאל למשך עונה אחת לפ.ס.וו.
ב-6 באוגוסט ערך את הופעת הבכורה שלו במועדון, בניצחון 4-1 על אמן במסגרת המחזור הראשון בליגה לעונת 2022/2023.
ב-13 ביולי, הושאל לג'ירונה לעונה אחת.
בזמן שלו בז'ירונה עזר למועדון להגיע לליגת האלופות בפעם הראשונה בהיסטוריה, סיים את העונה בליגה עם 9 שערים ו10 בישולים ובנוסף לכל זה סאביו היה השחקן עם הכי הרבה דריבלים מוצלחים בליגה עם 104 דריבלים מוצלחים.
ב-18 ביולי 2024, סאביו עבר למנצ'סטר סיטי שנמצאת תחת אותה בעלות כמו טרואה (קבוצת סיטי פוטבול) בסכום העברה של 25 מיליון פאונד.
ב-10 באוגוסט הוא ערך את הופעת הבכורה שלו במדי הקבוצה כשעלה מהספסל בדקה ה-63 בניצחון 1-1 (7-6 בפנדלים) על מנצ'סטר יונייטד בגמר מגן הקהילה.
ב-18 באוגוסט ערך את הופעת הבכורה שלו בפרמייר ליג כשפתח בהרכב בניצחון 2-0 על צ'לסי במחזור הפתיחה של עונת 24/25.
ב-18 בספטמבר ערך את הופעת הבכורה שלו בליגת האלופות בתיקו 0-0 נגד אינטר מילאנו.
ב-29 בדצמבר כבש את שערו הראשון במדי מנצ'סטר סיטי בניצחון 2-0 על לסטר סיטי בליגה.
ב-23 במרץ 2024 ערך סאביו את הופעת הבכורה שלו בנבחרת ברזיל, בניצחון 1-0 על נבחרת אנגליה במשחק ידידות.
ב-28 ליוני 2024, סאביו כבש את שער הבכורה שלו בנבחרת ברזיל בניצחון 4-1 על פרגוואי במסגרת שלב הבתים של קופה אמריקה 2024.
סאבווי ישראל הייתה רשת כריכים למזון מהיר, שפעלה תחת זיכיון של חברת סאבוויי העולמית.
בתחילת שנות ה-90 של המאה ה-20 החליטה חברת סאבוויי להתרחב בעולם בקצב מהיר יותר מבעבר, כאשר ישראל סומנה כאחת המדינות בהן החברה החליטה לפתוח סניפים לראשונה.
ב-1992 נפתח הסניף הראשון של הרשת לאחר שאיש העסקים חגי חריזמן קיבל את הזיכיון של הרשת בישראל.
לאחר שחריזמן הלך לעולמו, רכש איש העסקים יאיר תמיר את הזיכיון להפעלת 15 סניפי הרשת מיורשיו של חריזמן ביוני 1996 תמורת 800 אלף דולר.
תמיר תכנן לפתוח 9 סניפים נוספים בתוך שנה, והרחיב את פעילות הרשת גם לשטחי הרשות הפלסטינית.
את הלחמניות של הרשת ייצר תחילה מפעל של קיבוץ בארות יצחק, שגם זכה בשנת 2000 במכרז לאספקת סנדוויצ'ים ושתייה לחיילי צה"ל תמורת 20 מיליון שקל בשנה, תחת שם המותג סאבוויי.ב-2001 רשת מאפיות "בונז'ור" החלה באספקת הלחמניות במקום המפעל של בארות יצחק.
בשנת 2009 חזרה הרשת לפעול בישראל.
הזיכיון ניתן לגור גל, ששימש כמנכ"ל מלון ברשת מלונות פתאל.
הסניף הראשון בגלגולה החדש של הרשת נפתח בבית קורקס בהרצליה פיתוח, וכחצי שנה לאחר מכן נפתח סניף נוסף ברחוב בן יהודה בתל אביב.
גל תכנן להקים כ-130 חנויות ברחבי ישראל, אך התכנית לא התממשה, וברשת נפתחו 8 סניפים בלבד, וכולם נסגרו עד ל-2014. בעקבות אי העמידה של גל בהסכם שלו מול הרשת, הגישה סאבוויי העולמית תביעה נגדו, שהוכרעה בבוררות שפרטיה מעולם לא פורסמו.
ביוני 2014 פורסם שסאבוויי מעוניינת לפתוח מחדש סניפים בישראל אך לא במתכונת של זכיינות אלא באמצעות נציגות מקומית שתהיה כפופה למטה של סאבוויי באירופה.
על פי הודעת החברה לקראת כנס המרכז לקידום זכיינות בישראל ב-2014, התכנון היה להקים כ-100 סניפים בישראל, אך גם תוכנית זו מעולם לא התממשה ומאז 2014 הרשת אינה פעילה בישראל.
סאביקה בינת איברהים אאל ח'ליפה היא אשתו של מלך בחריין, חמד ואמו של יורש העצר סלמאן בן חמד אאל ח'ליפה.
סאביקה נולדה במוחארק בשנת 1948 בארמונו של סבה מצד אביה, השייח' מוחמד בן עיסא בן עלי אאל ח'ליפה.
היא נולדה לשיח' איברהים בן מוחמד אאל ח'ליפה ולפטימה בינת סלמאן אאל ח'ליפה.
סאביקה גדלה ברפאע אצל סבה מצד אמה, סלמאן בן חמד אאל ח'ליפה , שהיה מלך בחריין בין 1941 ל-1960. היא למדה בבתי ספר בבחריין, בבריטניה ובצרפת.
סאביקה נישאה לבן דודה, חמד, ב-9 באוקטובר 1968. היא אשתו הראשונה של חמד.
לסאביקה ולחמד ארבעה ילדים, שלושה בנים ובת אחת:
סלמאן בן חמד אאל ח'ליפה (נולד ב-21 באוקטובר 1969).
עבדאללה בן חמד אאל ח'ליפה (נולד ב-30 ביוני 1975).
כתחביב, סביקה עובדת עם סוסים ערבים.
היא פעלה כדי לשמור על טוהר הגזע של הסוסים ולבסס את בחריין כאחת המדינות המגנות על הגזע שלהם.
ב-2001 הודיעה בחריין שסאביקה תעמוד בראש מועצת הנשים החדשה.
ב-2008 היא הפכה לראש המועצה העליונה לנשים בבחריין, המעודדת את הרחבת זכויות הנשים בבחריין .
מועצה זו עודדה נשים להצביע בבחירות 2001. ביוני 2005, סאביקה אירחה את הנשים הראשונות של העולם הערבי בבחריין לפגישה השנייה של ארגון המועצה הגבוהה של נשים ערביות.
היא גיבשה ופיקחה על יישום האסטרטגיה הלאומית לקידום נשים בחריין, המסמך האסטרטגי של המועצה העליונה לנשים.
סאביקה הקימה את "פרס הוד מעלתה המלכותית הנסיכה סאביקה בינת איברהים אאל ח'ליפה להעצמת נשים בחריין", המעודד ארגונים ויחידים ציבוריים ופרטיים לתמוך בזכויות נשים בחריין.
בשנת 2016, היא הרחיבה את הפרס הזה ל"פרס העולמי של הנסיכה סביקה בינת איברהים אאל ח'ליפה להעצמת נשים" יחד עם ארגון האו"ם לקידום והעצמת נשים.
פרס זה מעניק 100,000 דולר בכל אחת משלוש קטגוריות.
סאביקה היא נשיאת הכבוד ותומכת בארגוני צדקה שונים בבחריין.
היא תומכת בקרנות המעודדות ותומכות ביזמות נשית, העצמת נוער, מדע וטכנולוגיה, ומורשת תרבותית ואמנותית של בחריין.
היא הפטרונית הראשית של האגודה לנשים וילדים בבחריין ונאמה בפני העצרת הכללית של האו"ם בנושאים הקשורים להעצמת ילדים.
בשנת 2010 השיקה סאביקה את היוזמה הלאומית של בחריין לפיתוח חקלאי, והיא נשיאת המועצה המייעצת של היוזמה הלאומית לפיתוח חקלאי.
סאבין טמבריאה (ברומנית: Sabin Tambrea; נולד ב-1984) הוא שחקן רומני-גרמני.
טמבריאה נולד בטרגו מורש שברומניה למשפחה של מוזיקאים ולו אחות, אך בגיל שלוש עבר לגרמניה, הוא למד נגינה בכינור, ויולה ופסנתר, הופעתו הראשונה על הבמה הייתה כששימש כסולן במקהלת ילדים, בגיל שמונה עשרה עזב את תחום המוזיקה על מנת להתמקד במשחק, הוא למד באקדמיה לדרמה בברלין.
במהלך לימודיו התקבל לעבודה בברלינר אנסמבל, הוא הופיע בין היתר במחזות האביב מתעורר והלילה השנים עשר.
הוא שיחק בקומדיית המצבים לנוער "Kurze Pause" המבוססת על אותו פורמט של "אחרי הצלצול", הוא גילם את התפקיד הראשי בסרט דרמה היסטורית אודות לודוויג השני, מלך בוואריה, הוא גילם את הדיפלומט השוודי אוגוסט גילדנסטולפה בסרט ביוגרפי אודות מארי קירי.
הוא שיחק בסרט הרומני "השורקים" שהתמודד מטעם רומניה על פרס הסרט הזר בטקס האוסקר אך לבסוף לא נכלל מבין המועמדים, הוא גם שיחק בסרט השואה "Nackt unter Wölfen" המתרחש במחנה בוכנוואלד.
ב-2020 שיחק בסרט המבוסס על הספר נרקיס וגולדמונד.
בטלוויזיה שיחק בסדרות תחנת ברלין ובבילון ברלין.
סאבונה (באיטלקית: Savona) היא עיר נמל וקומונה איטלקית.
היא ממוקמת בחלק הצפון מערבי של מפרץ ג'נובה, במחוז ליגוריה.
היא בירת נפת סאבונה, בריביירה די פוננטה (הריביירה של השקיעה Riviera di Ponente) בים התיכון.
סאבונה היא המרכז העירוני המרכזי של הריביירה של השקיעה, החלק המערבי של הריביירה האיטלקית.
אחד התושבים לשעבר מהמפורסמים ביותר של סאבונה, מהימים שסאבונה הייתה תחת שליטת הרפובליקה של ג'נובה, היה הנווט כריסטופר קולומבוס, הקוטג' של אביו ממוקם בגבעות סאבונה, שוכן בין ערוגות ירק ועצי פרי.
זהו אחד ממספר בתי מגורים בליגוריה הקשורים לקולומבוס.
העיר הייתה מאוכלסת בימי קדם על ידי שבטים ליגורים.
לאחר המלחמות הפוניות שבהן הייתה העיר בעלת ברית של קרתגו, היא נכבשה על ידי הרומאים בשנת 180 לפנה"ס.
עם נפילת האימפריה הרומית המערבית, היא נכבשה על ידי שלטון לומברדי בשנת 641 לספירה (העיר נהרסה בקרבות).
לאחר תקופה קצרה תחת הממלכה האוסטרוגותית היא נכבשה על ידי האימפריה הביזנטית.
מאוחר יותר הייתה חלק ממחוז באימפריה הקרולינגית.
במאה ה-10 שלטו בה הבישופים והרוזנים של סאבונה, אך מאוחר יותר עברה למרקיזות מונפראט Montferrat (981) ובהמשך למרקיזות דל ואסטו (1084) Del Vasto.
לאחר מאבק ארוך נגד הסרצנים, סאבונה קבלה (רכשה) עצמאות במאה ה-11, והפכה לעירייה חופשית בעלת ברית של הקיסרים הרומים.
סאבונה הייתה מרכז תרבות דתי במאות ה-13 ועד ה-16. לאחר מכן, במלחמות נגד הרפובליקה של ג'נובה העיר נכבשה סופית ב-1528. הג'נואים הרסו את העיר העליונה וסתמו את הנמל.
לאחר מכן העיר הייתה חלק מהרפובליקה של ג'נואה עד לתקופת נפוליאון בונפרטה.
בשנת 1809 נפוליאון בונפרטה הגלה את האפיפיור פיוס השביעי לסאבונה, למספר שנים.
בין אפריל לאמצע מאי 1800, כוחות אוסטריים כיתרו על העיר בעוד כוח ימי בריטי קטן שם מצור על העיר; המבצר של סאבונה נכנע ב-15 במאי.
לאחר מכן, סאבונה סופחה לממלכת סרדיניה (1815).
רק ב-1861 העיר הפכה לחלק מאיטליה המאוחדת.
צייר הנוף האנגלי ויליאם טרנר צייר בצבעי מים את הציור של מבצר פריאמר בסאבונה בסביבות 1828–1837. הציור נמצא במוזיאון טייט בריטניה, שבלונדון.
במהלך מלחמת העולם השנייה סאבונה הופצצה בכבדות.
במהלך המאה ה-20, לאחר שנבנתה מחדש היא התפתחה למרכז תעשייתי וימי אזורי, ובהמשך בשנות ה-70 הפכה למרכז תיירותי חשוב.
נמל סאבונה כתחנת ביניים חשוב לספינות קרוז המשייטות בים התיכון.
"Cattedrale dell'Assunta" (קתדרלת ההנחה), שנבנתה לאחר הריסת הקתדרלה הישנה בג'נואה.
"הקפלה סיסטינה" (הקפלה הסיסטינית), צמודה לקתדרלה ונבנתה בשנים 1480–1483, היא מכילה את המאוזוליאום שהוקם על ידי האפיפיור דלה רובר סיקסטוס הרביעי לכבוד הוריו, לאונרדו דלה רוברה ולוצ'ינה מונלאונה.
בכנסיית "נוסטרה סינורה די קסטלו" (גברתנו בעלת הטירה) נמצאת היצירה הגדולה בשם "המזבח" מאת וינצ'נזו פופה ולודוביקו בריאה שצוירה ב-1490.
המקדש של נוסטרה סיניורה דלה מיסריקורדיה (גבירתנו בעלת הרחמים).
"טורה לאון פאנקאלדו" (מגדל Leon Pancaldo Tower), שנבנה במאה ה-14 ומכונה גם "טורטה", הוא סמלה של העיירה.
"טורה דל ברנדלה" (מגדל ברנדלה), הידוע גם בשם Campanassa (מגדל הקהילה, שבו נחתמה הצהרת החירות של סאבונה ב-1191) ומגדלי קורסי וריאריו.
מבצר פריאמר , שנבנה על ידי הג'נואים בשנת 1542 לאחר שכבשו את סאבונה, על שטח הקתדרלה הישנה והעיר העתיקה ומאוחר יותר שימש כבית סוהר וכלא צבאי.
"ארמון דלה רוברה" (Palazzo Della Rovere), שנבנה על ידי הקרדינל ג'וליו דלה רוברה (האפיפיור לעתיד יוליוס השני) ועוצב על ידי ג'וליאנו דה סנגאלו כאוניברסיטה.
"ארמון גאבוטי" (Palazzo Gavotti), שנבנה במאה ה-15. בתוך הארמון נמצא מוזיאון האמנות של Palazzo Gavotti המכיל את Pinacoteca of Savona ומוזיאון הקרמיקה.
"וילה זאנלי", מעון ובית חולים חשוב בסגנון ליברטי.
בשכונת סאבונה נותר בית שתועד כרכושו של דומניקו קולומבו, אביו של כריסטופר קולומבוס, שם חיו שנים רבות (כריסטופר קולומבוס התגורר בסאבונה במשך חלק ניכר מנעוריו).
"אנדרטת המלחמה", בעלת בסיס שיש ודמויות ברונזה.
האנדרטה נוצרה על ידי הפסל לואיג'י ונזאנו.
היא נחנכה ב-18 בספטמבר 1927 ומאז כל יום בשעה 18:00 בפיאצה גופרדו ממלי (Piazza Goffredo Mameli) מונצחים נופלי כל המלחמות על ידי 21 צלילי פעמון, אחד לכל אות באלפבית האיטלקי: במהלך צלצולי הפעמון, תנועת הולכי רגל נעצרת כאות כבוד.
"הגן של נמו" הוא פרויקט טיפוח תת-ימי שהוקם בעיירה נולי הסמוכה, בגן מנסים להתמודד עם סוגיות עולמיות עיקריות, כמו שינויי אקלים, זיהום, תת-תזונה ורעב.
צפיפות האוכלוסייה לשנת 2024 היא 897.4 תושבים לקילומטר מרובע.
בין השנים 2022–2024 קצב שינוי האוכלוסייה עומד על 0.07% כמעט ללא שינוי.
נכון ל-31 בדצמבר 2022, כמות האזרחים הזרים המתגוררים בסבונה היא 6,287 , השווים ל-10.56% מכלל אוכלוסייה העיר.
בסאבונה ישנה קהילה אלבנית משגשגת, השנייה בגודלה באיטליה ביחס לכלל האוכלוסייה.
פאולו בוזלי (1838–1932), ראש ממשלת איטליה במהלך מלחמת העולם הראשונה
כריסטופר קולומבוס (בערך 1450–1506), מגלה ארצות
האפיפיור יוליוס השני (אלביסולה 1443–1513)
מריה כריסטינה מנאפולי וסיציליה (1779–1849), מלכת
כריסטיאן פאנוצ'י (נולד ב-1973), כדורגלן
סנדרו פרטיני (1896–1990) נשיא הרפובליקה האיטלקית
אנאליזה (נולדה ב-5 באוגוסט 1985), זמרת וכותבת שירים
סטפן שעראווי (נולד ב-1992), כדורגלן
Davide Biale (נולד ב-5 באפריל 1994), אישיות יוטיוב ובסיסט
העיירה ממוקמת 40 קילומטרים מערבית לג'נובה וכ-150 ק"מ (מזרחית) לניס, בצרפת, בריביירה האיטלקית המערבית, בין הים הליגורי והאלפים הליגוריים.
העיר נמצאת ליד שפכי הנהרות לטימברו וקוויליאנו ובצומת של שני כבישים מהירים: האוטוסטרדה דיי פיורי המחברת את ג'נואה עם ונטימיליה והכביש המהיר A6 סאבונה-טורינו.
בסאבונה נמצאת האזור אקלים סובטרופי לח גבולי (Cfa) וים תיכוני (Csa).
האקלים ומזג אוויר ממוצעים כל השנה.
בסאבונה הקיץ קצר, חם, לח ובעיקר בהיר והחורפים ארוכים, קרים ומעוננים חלקית.
במהלך השנה, הטמפרטורה משתנה בין 5°C ל-29°C ולעיתים רחוקות היא מתחת ל-1°C או מעל 32°C.
הזמן הטוב ביותר בשנה לבקר בסבונה לפעילויות במזג אוויר חם הוא מסוף יוני עד סוף אוגוסט.
הטמפרטורה השנתית הממוצעת היא סביב 19°C במהלך היום ו-12°C בלילה.
בחודשים הקרים ביותר: ינואר, פברואר ודצמבר, הטמפרטורה הממוצעת היא 11°C במהלך היום ו-5°C בלילה.
בחודשים החמים ביותר הם יולי ואוגוסט כשהטמפרטורה הממוצעת היא 28°C במהלך היום ו-20°C בלילה.
עונת קיץ טיפוסית נמשכת כ-4 עד 6 חודשים, ממאי/יוני עד ספטמבר/אוקטובר.
טווח הטמפרטורות היומי מוגבל, בטווח ממוצע של כ-7°C בין הטמפרטורות הגבוהות לנמוכות.
הגשם יורד בעיקר בסתיו, הקיץ יבש בדרך כלל.
שעות השמש מסתכמות מעל 2,097 שעות בשנה, מ-4 שעות שמש בממוצעות ביום בחורף ל-9 שעות בממוצע בקיץ.
בסאבונה שלג יורד פעם או פעמיים בשנה.
נמל התעופה של ג'נובה "Cristoforo Colombo Airport" נמצא כ-26 קילומטרים מסאבונה.
מגיעות אליו טיסות יומיות מרומא, נאפולי, ברצלונה ומונקו.
מנמל התעופה אפשר לעלות בקלות על רכבת אל תחנת העיר סאבונה, או לקחת מונית.
באמצעות הכביש המהיר (A10) הנמצא מערבית לג'נובה ואו מזרחית לניס בריביירה הצרפתית.
לחלופין אפשר להשתמש בכבישים 74,E717.
ניתן להגיע לסאבונה ברכבות ואוטובוסים שמקשרים את העיר עם עיירות סמוכות במחוז ליגוריה וגם ההריביירה הצרפתית.
הרכבות הנוסעות לערים טורינו, מילאנו וג'נובה לעיר ניס בריביירה הצרפתית, עוצרות בסאבונה.
בתוך העיר, ניתן לנוע ממקום למקום ברגל.
בעיר מופעלים אוטובוסים מקומיים שמכסים את רוב חלקי העיר.
ניתן גם להשכיר קטנועים או אופניים.
"הקרנבל", הכולל מצעד במרכז העיר, בתחפושות האופייניות לסאבונה הנקראות Cicciulin.
"יום שישי הקדוש", תהלוכה ברחובות העיר המתקיימת מדי שנתיים.
"יריד סנטה לוצ'יה" ברחוב המרכזי של Via Paleocapa ב-13 בדצמבר.
"הקונפאוקו", מתרחש ביום ראשון האחרון לפני חג המולד בכיכר סיסטו הרביעי.
סאבין חזבון היא שחיינית עבר פלסטינית.
חברת משלחת הרשות הפלסטינית לאולימפיאדת לונדון (2012).
חזבון נולדה ברשות הפלסטינית, והתאמנה בברצלונה שבספרד.
באליפות העולם שנערכה בשאנגחאי שברפובליקה העממית של סין ביולי סיימה במקום 41 במשחה ל-50 מטר פרפר בשיא אישי חדש של 31.12 שניות, ובמקום 56 במשחה ל-50 מטר חופשי בתוצאה של 29.16 שניות.
באולימפיאדת לונדון שנערכה ביולי-אוגוסט סיימה במקום 51 במשחה ל-50 מטר חופשי בשיא הרשות הפלסטינית חדש של 28.28 שניות.
באליפות אסיה בשחייה שנערכה בדובאי שבאיחוד האמירויות הערביות בנובמבר סיימה במקום 15 במשחה ל-50 מטר פרפר בתוצאה של 32.12 שניות, ובמקום 16 במשחה ל-50 מטר חופשי בתוצאה של 29.51 שניות.
באליפות העולם בבריכת 25 מטר שנערכה באיסטנבול שבטורקיה בדצמבר סיימה במקום 57 במשחה ל-50 מטר פרפר בשיא אישי חדש של 30.81 שניות, ובמקום 70 במשחה ל-50 מטר חופשי בשיא אישי חדש של 28.22 שניות.
באליפות העולם שנערכה בברצלונה שבספרד ביולי-אוגוסט סיימה במקום 55 במשחה ל-50 מטר חופשי בתוצאה של 28.29 שניות, ובמקום 61 במשחה ל-100 מטר חופשי בשיא הרשות הפלסטינית חדש של 1:02.86 דקות.
סאג'ור היא מועצה מקומית במחוז הצפון בישראל, צפונית-מערבית לכפר ראמה.
היא הוכרזה כמועצה מקומית בשנת 1992. כל תושבי המקום משתייכים לעדה הדרוזית.
היישוב קרוי שם עיר קדומה בשם "שזור" אשר ככל הנראה התקיימה באזור בתקופת המשנה, ובה חי התנא רבי שמעון שזורי, שהקבר המיוחס לו מצוי בתחומי היישוב.
על שם העיר הקדומה, הוקם בסמוך לסאג'ור המושב שזור.
באוקטובר 1959 נחנך כביש גישה לסאג'ור.
במקום נמצאים מספר קברי צדיקים נוספים, ביניהם קברים המיוחסים לרבי ישמעאל בן אלישע כהן גדול ולרבי שמעון בן אלעזר.
לקבר של רבי ישמעאל מיוחסים סיפורי ניסים מתושבי המקום, שאף משתתפים בהילולה שלו, הנחגגת בכ"ה סיוון בכל שנה.
בשנת 2012, ראש המועצה השתתף בחגיגות.
סאגר הוא קוד דיווח נאט"ו של טיל נגד טנקים מונחה תיל שבראשו מטען חלול מתוצרת ברית המועצות שנקרא ברוסית (Малютка (ПТРК (9M14 מליוטקה).
הטיל נכנס לשימוש בשנת 1963 ובמהלך השנים פותחו מספר גרסאות משופרות של הטיל.
הטיל מופעל על ידי חוליות חי"ר, רק"ם ומסוקים.
פיתוח הטיל החל ביולי 1961. הדרישות שנקבעו למפתחים היו:
חדירת שריון של 200 מילימטר בזווית של 60 מעלות.
משקל ערכת שיגור של עד 10 קילוגרם.